Source: https://info.raad.tartu.ee/dhs.nsf/web/viited/gpunid/G50F61B9807A6C481C225773D001E4FD5?OpenDocument
Timestamp: 2020-01-27 07:25:25+00:00

Document:
Määrus nr. 15 Tartu Linnavolikogu, Määrus 15
Määrus: Projektlaagrite korraldamiseks toetuste andmise kord
Teema: Projektlaagrite korraldamiseks toetuste andmise kord
Reg. number: 15
Vastuvõtmise kp: 08.07.2010
Jõustumise kp: 17.07.2010
Seosed: Tartu Linnavolikogu 30.06.2011 määrus nr 40 ( ) muudab
Tartu Linnavolikogu 26.06.2014 määrus nr 33 ( ) tunnistab kehtetuks
Eelnõu: Projektlaagrite korraldamiseks toetuste andmise kord
Failid: lvk7m_0015.pdf ( 3420 kb )
08. juuli 2010. a. nr 15
Projektlaagrite korraldamiseks toetuste andmise kord
Määrus kehtestatakse kohaliku omavalitsuse korralduse seaduse § 6 lg 3 punkti 1 ja § 22 lg 1 punkti 5 ning noorsootöö seaduse § 6 lg 1 p 3 alusel.
(1) Tartu linna eelarvest projektlaagrite korraldamiseks toetuste andmise kord (edaspidi: kord) sätestab vaba aja veetmise ja töökasvatuslike laagrite korraldamise toetamiseks toetuse taotlemise, taotluse menetlemise ning toetuse andmise tingimused ja korra.
(2) Toetust antakse Tartu linna eelarvest. Tartu Linnavolikogu (edaspidi: linnavolikogu) poolt kinnitatud projektlaagrite eelarve üldsumma jaguneb projektlaagrite jaotatud ja projektlaagrite jaotamata osaks (reserviks).
1) projektlaager - vaba aja veetmise laager või töökasvatuslik laager, mille vahetuse kestus on vähemalt 6 päeva ning mis ei tegutse kalendriaastas üle 60 päeva;
2) vaba aja veetmise laager - laste ja noorte (sh vähekindlustatud perede laste ja noorte) vaba aja veetmise ning tervistava puhkuse huvitegevuslik, laagriliselt korraldatud vorm;
3) töökasvatuslik laager - laste ja noorte vaba aja veetmise ning tervistava puhkuse töökasvatuslik, laagriliselt korraldatud vorm.
§ 3. Projektlaagrite korraldamiseks toetuse andmise kriteeriumid
(1) Toetust on õigus taotleda juriidilisel isikul, kes tegeleb projektlaagrite korraldamisega. Toetust antakse taotlejale, kes on nõuetekohaselt täitnud riiklike maksude tasumise kohustused ning esitanud korra kohased aruanded varasemalt saadud toetuse kasutamise kohta. Käesoleva korra alusel ei saa toetust taotleda Tartu Linnavalitsuse hallatavad asutused.
(2) Toetust antakse taotlejale 7-18aastase vaba aja veetmise laagrist osavõtja, 7-18aastase vähekindlustatud perede laste vaba aja veetmise laagrist osavõtja ja 13-18aastase töökasvatuslikust laagrist osavõtja kohta. Osavõtja elukohaks peab rahvastikuregistris olema märgitud Tartu linn.
(3) Projektlaagri vahetuses peab olema vähemalt 1 seadusele vastavat kvalifikatsiooni omav kasvataja kuni 15 lapse kohta ning vähemalt 2 seadusele vastavat kvalifikatsiooni omavat kasvatajat 16 kuni 30 lapse kohta.
(1) Taotleja esitab toetuse taotlemiseks kultuuriosakonnale elektroonilises vormis taotluse ning selles esitatud andmeid tõendavad dokumendid veebipõhise toetuste taotlemise keskkonna kaudu hiljemalt 15. augustiks. Toetust antakse taotlemise aastale järgnevaks kalendriaastaks.
(1) Kultuuriosakond kontrollib esitatud taotluse nõuetekohasust, selles esitatud andmete õigsust ja taotleja nõuetele vastavust.
(2) Kui taotleja ja taotluse nõuetekohasuse kontrollimise käigus tehakse kindlaks, et taotleja või taotlus ei vasta nõuetele, annab kultuuriosakond taotlejale tähtaja puuduste kõrvaldamiseks. Kui taotleja ei kõrvalda määratud tähtpäevaks puudusi jäetakse taotlus läbi vaatamata.
(3) Kui toetuse taotlemisel on esitatud valeandmeid jäetakse taotlus läbi vaatamata ning taotlejale ei anta käesoleva korra alusel toetust valeandmete esitamisele järgneval kahel aastal.
§ 6. Toetuse andmine ja andmata jätmine
(1) Toetuse andmise otsustab linnavalitsus hiljemalt kahe kuu jooksul pärast eelarve kinnitamist linnavolikogu poolt, arvestades eelarves selleks eraldatud vahendite suurust ja lõikes 2 nimetatud juhendit.
(2) Toetuse arvutamise alused kehtestab linnavalitsus toetuse määramise ja arvestamise juhendis.
(3) Linnavalitsus otsustab toetuse andmata jätmise § 7 lõikes 3 sätestatud juhul.
(4) Toetuse andmisest või andmata jätmisest informeerib osakond taotlejaid ühe kuu jooksul vastava otsuse vastuvõtmisest.
(1) Taotlejaga, kellele linnavalitsus on otsustanud toetust anda (edaspidi: toetuse saaja), sõlmib kultuuriosakonna juhataja hiljemalt üks kuu enne projektlaagri toimumist toetuse kasutamise lepingu.
(3) Enne lepingu sõlmimist kontrollib kultuuriosakond toetuse saaja poolt riiklike maksude nõuetekohase tasumise kohustuse täitmist ja eelnevalt antud toetuste kohta aruannete esitamist. Toetuse saaja maksuvõlgnevuste olemasolul või nõuetekohaste aruannete puudumise korral annab kultuuriosakond tähtaja puuduste kõrvaldamiseks. Kui toetuse saaja ei ole puudusi määratud tähtpäevaks kõrvaldanud, teeb kultuuriosakond linnavalitsusele ettepaneku jätta toetus andmata. Toetuseks eraldatud summa kantakse projektlaagrite reservi.
§ 8. Toetus projektlaagrite jaotamata osast
(1) Projektlaagrite jaotamata osa suuruse kinnitab linnavalitsus samaaegselt toetuste andmise otsustamisega.
(2) Projektlaagrite jaotamata osasse kantakse jooksvalt alljärgnevad summad:
1) toimumata jäänud projektlaagrite korraldamiseks antud toetused;
2) toimunud projektlaagrite korraldamise kavandatud kuludest üle jäänud toetuse summad;
3) projektlaagri korraldamiseks antud toetus, mis on jäänud välja maksmata käesolevas korras nimetatud põhjustel.
(3) Toetuse taotlemisele projektlaagrite jaotamata osast kohaldatakse korda käesolevas paragrahvis sätestatud erisustega.
(4) Taotlusi toetuse saamiseks projektlaagrite jaotamata osast saab esitada veebipõhises toetuste taotlemise keskkonnas kultuuriosakonna poolt väljakuulutatud tähtpäevaks. Toetust antakse jooksvaks kalendriaastaks.
(5) Projektlaagrite jaotamata osast toetuse andmise otsustab kultuuriosakond korraldusega.
(1) Toetuse saaja esitab kultuuriosakonnale ühe kuu jooksul projektlaagri toimumisest veebipõhise toetuste taotlemise keskkonna kaudu elektroonilises vormis aruande ja laagrist osavõtnud laste ja noorte nimekirja.
(2) Aruande ja nimekirja vormi kinnitab kultuuriosakond korraldusega.
(3) Kontrolli toetuse kasutamise sihipärasuse üle teostab kultuuriosakond. Kultuuriosakonnal on kontrolli teostamisel õigus nõuda toetuse saajalt kuludokumentide koopiaid, seletusi ja vahearuandeid ning viibida toetatavate tegevuste läbiviimise juures.
3) toetuse saaja on toetuse taotlemisel esitatud valeandmeid;
4) projektlaager, mille korraldamiseks toetus eraldati, ei toimunud;
(1) Tartu Linnavolikogu 26. juuni 2008. a määruse nr 92 "Tartu linna eelarvest projektlaagrite korraldamiseks toetuste andmise kord" paragrahvid 1-7 tunnistatakse kehtetuks.
(2) Määrus jõustub 17. juulil 2010. a.

References: § 6
 § 22
 § 6

§ 3

§ 6
 § 7

§ 8